
RAPORT DE SPECIALITATE
Pentru modificarea Hotărârii Consiliului Local nr. 88/16.03.2021 cu privire
la componența Comisiei de avizare a cererilor de organizare a adunărilor publice pe raza  municipiului Timișoara și aprobarea Regulamentului de organizare și funcționare al comisiei


În conformitate cu prevederile art. 8 alin. 1 din Legea nr. 60/1991 privind organizarea și desfășurarea adunărilor publice, republicată, la nivelul consiliilor locale se înființează comisia de avizare a cererilor de organizare a adunărilor publice.
La nivelul Consiliului Local al Municipiului Timișoara s-a înființat comisia de avizare a cererilor de organizare a adunărilor publice prin Hotărârea Consiliului Local nr. 88/16.03.2021.
Raportat la prevederile art. 8 alin. 1 din Legea nr. 60/1991, din componența comisiei de avizare a cererilor de organizare a adunărilor publice fac parte primarul, secretarul comunei sau orașului, după caz, reprezentații poliției și jandarmeriei.
Întrucât comisia de avizare a cererilor de organizare a adunărilor publice se întrunește ori de câte ori este necesar, precum și în contextul în care municipiul Timișoara a dobândit titlul de  Capitală Europeană a Culturii, pentru asigurarea continuității activității acesteia, se impune stabilirea înlocuitorilor membrilor comisiei.

Având în vedere considerentele expuse mai sus,  propunem aprobarea Hotărârii Consiliului Local privind modificarea Hotărârii Consiliului Local nr. 88/16.03.2021, respectiv a componenței Comisiei de avizare a cererilor de organizare a adunărilor publice pe raza municipiului Timișoara și aprobarea Regulamentului de organizare și funcționare al comisiei, în sensul introducerii înlocuitorilor membrilor care fac parte din administrația publică locală.
Astfel, comisia de avizare a cererilor de organizare a adunărilor publice pe raza municipiului Timișoara va avea următoarea componență

Preşedinte: - Cosmin Tabără- Viceprimarul Municipiului Timişoara;
		Înlocuitor: Ruben Lațcău – Viceprimarul Municipiului Timișoara;
Membrii:    -  Caius Șuli – Secretarul General al Municipiului Timişoara;
		Înlocuitor: Simona Drăgoi – Șef Serviciu Administrație Locală;
        - Comisar Șef de poliție Petru-Daniel Drăguța - Șeful Poliției Municipiului                                                         Timișoara (înlocuitor Comisar Șef de poliție Cristian Funieru)
       - Maior Iordache Marius George– Jandarmeria Română (înlocuitor Căpitan Aiana Lupulescu)
       - Dumitru Domășnean-Urechiatu–Director General Adjunct al Direcției Generale a Poliţiei Locale Timişoara; Înlocuitor: Cristian Lombrea – Șef Serviciu Ordine Publică în cadrul Direcției Generale a Poliției Locale Timișoara.
	
În concluzie, propunem adoptarea unei hotărâri de consiliu pentru modificarea Hotărârii Consiliului Local nr. 88/16.03.2021 cu privire la componența Comisiei de avizare a cererilor de organizare a adunărilor publice pe raza municipiului Timișoara și aprobarea Regulamentului de organizare și funcționare al comisiei.

    DUMITRU DOMĂȘNEAN - URECHIATU


					 

  ȘEF SERVICIU JURIDIC
 								        MARIN BLAJIN 




   									    Întocmit
						          Șef Birou Consultanță și Evidență Juridică
									  Dan Tănase

